Exqrch/javanese-Komodo-pixelgpt huggingface dataset:
Sing dadi khase saka panakawan yaiku panakawan dadi dagelam ana ing tengah-tengah ing antarané carita wayang
Tingkah laku lan omongane para panakawan mesti bisa gawé guyu kang nonton
Tembung Semar asalé saka tembung samara kang tegesé ghaib
Kyai Lurah Semar Badranaya yaiku tokoh pewayangan utama ana ing Wayang Tanah Jawa lan Sunda
Gareng duwé teges pujaan utawa aleh saka muja
Nalagareng yaiku wong kang ora pinter omong
Apa kang diomongke kadang kala luput lan luput
Gareng iku lucu lan seneng gawé guyu
Gareng tau dadi ratu kang aran Prabu Pandu Bergola ana ing lakon "Gareng Dadi Ratu"
Tembung Petruk asalé saka tembung fatruk kang duwé teges kang lunga.
Petruk putra semar kang pasuryane manis karo eseme kang nyengsemake ati
Petruk uga pinter omong lan lucu
Petruk nyindir karo guyonane kang kas
lan Petruk tau dadi Ratu kang aran Gubernur Jendral Welgeduwel Beh ing lakon "Petruk dadi Ratu" lan tau dadi pendita kang aran Begawan Sabdawala/Udawala ing lakon "Petruk Dukun"
Tembung Bagong asalé saka tembung Bagho kang ateges seneng mbantah
Bagong iku ateges wewayangan saka Semar
Bagong duwé sipat lancang lan seneng gelagat goblok lan lucu uga duwé ciri khas lambe ndower
Paraga Semar wiwit metu ing Kakawin Gatotkacasraya kang kaangit déning Empu Panuluh
Semar kang isih sadulur karo Bathara Guru dianggep paraga asli Jawa
Semar kaya déné pralambang rakyat, lan Bathara Guru iku panguwasa
Ing Kitab Tantu Panggelaran kang kira-kira tinulis abad XV, asal-usule Semar, Togog, lan Bathara Guru diwejang
Ing kéné tinulis telung kedadeyan pisanan ing donya yaiku dadine bumi lan langit
Keloro, dadine teja (cahya)
Ketelu, dadine Manik lan Maya
Manik dadi Bathara Guru lan Maya dadi Semar
Ing Paramayoga tulisané Radèn Ngabehi Ranggawarsita, kadadéan dadine Manik lan Mayaiku uga dadi telu
Ana endhog kang cinipta
Kulite dadi Bathara Hantaga utawa Tejamantri (Togog)
Sing putih dadi Bathara Ismaya, lan kuninge dadi Bathara Guru
Hantaga lan Ismaya banjur rebutan singgasana kahyangan
Banjur, wong loro iki adu kakuwatan nguntal gunung
Hantaga mung bisa nguntal tekan cangkem, mula cangkeme dadi amba
Semar bisa ngeleg nanging wetengé dadi gedhé
Sang Hyang Wenang banjur murka
Togog dikon dadi pamomong para raseksa kan nduwé utek ala, déné Semar dadi pamomong satriya
Dhampar (singgasana) kahyangan tiba ing tangane Bathara Guru
Adhedasar kadadéan iki banjur panakawan dadi pamomong lan seksi
Semar lan Togog dikon dadi seksi nganti pungkasané jaman.
Lumrahe seksi kang paling ora wong loro, Togog karo Semar diwènèhi kanca
Mula saka iku, panakawan iku ana loro utawa luwih.
Kunir asem Kunir Asem iku salah sawijiné kasil ramon obat herbal utawa jamu kang digawé saka bahan-bahan alami (herbal) lan diuri-uri diéning masarakat
Kunir asem kalebu jamu géndhong kang bahan mliginé kunir karo asem
Jamu kang iki biyasa didadèkaké adhem-adheman kanggo awak utawa kanggo nyegeraké awak
Jamu iki wernané kuning lan rasané kecut-kecut nuli seger
Liyané Jamu kunir asem kelebu jamu géndhong, ana jamu géndhong liyan kang kondhang ing masarakat Jawa kaya ta jamu beras kencur, jamu sinom, jamu cabé puyang, jamu paitan, jamu kunci suruh, jamu kudu laos lan jamu uyup-uyup utawa gepyokan.
Jamu kunir asem iku kalebu ombèn-ombèn obat tradhisional Jawa kang wis ana kawit jaman biyèn
Racikané diturun-temurunké saka jaman Majapahit lan nganti saiki isih diuri-uri, nuli dilestarikaké dadi salah sawijining kasil budaya Jawa
Jamu kunir asem kang seger lan énak iki ora namung nyegeraké awak, jamu iki uga duwé piguna liyané, kaya ta: Cara Gawé Jamu Kunir Asem
Bahan utama jamu iki yaiku asem kang ditambahaké kunir utawa kunyit, nanging perlu ditambah karo bahan-bahan liyané kaya ta sinom (godhong asem enom), temulawak, wiji kedawung, lan banyu jeruk nipis
Kanggo pemanis, bisa ditambahaké gula pasir utawa gula jawa utawa "pemanis buatan" lan bisa ditambahaké karo uyah sathithik
Cara nggawé jamu iki yaiku:
Konggrès Basa Jawa Konggrès Basa Jawa, dicekak KBJ, ya iku paheman limang taunan sing dipandhégani pamaréntah laladan telung provinsi ing tanah Jawa sing bebrayané ngendikan basa Jawa
Telung provinsi iku Jawa Tengah, Yogyakarta, lan Jawa Wétan
Paheman iki adaté didhayohi para akadhémisi, praktisi, lan sutresna basa lan budaya Jawa
Undhangan kusus uga dikirim marang wakil mancanagara kaya déné saka Malaysia, Suriname, Ostrali, lan uga Nèderlan
Konggrès sepisanan diadani ing Semarang, Jawa Tengah ing taun 1991.
Perang Krim Perang Krim utawa Perang Krimea (1853–1856) iku peperangan kang dumadi antarané kakaisaran Ruslan nglawan sekuthu kang kapérang saka Prancis, Britania Raya, Krajan Sardinia, lan Kasultanan Utsmaniyah
Akèh-akèhé konflik kadadéan ing tanjung Krim, kanthi paprangan liyané kadadéan ing Turki kulon lan Sagara Baltik
Perang Krim kerep dianggep konflik modhèren pisanan kang mrabawani paprangan ing mangsa ngarep
Perang Krim ditepungi kanthi jeneng kang béda-béda
Ing Ruslan ditepungi minangka "Perang Oriental" (basa Ruslan: Восточная война, Vostochnaya Voina), lan ing Britania wektu iku ditepungi minangka "Perang Ruslan"
Perang Krim sajatiné wujud konflik antarané nagara Ruslan lan Turki
Ruslan ngrasa wong Turki Muslim ora bisa gawé pasarujukan kang adil karo wong Kristen ing Balkan, utawa karo bab kang ana gegayutané aksès marang "Tanah Suci" ing Palestina
Saliyané iku, wong Ruslan uga duwé kepenginan aksès kanggo kapal perang Ruslan marang Sagara Ireng ngliwati Selat Bosporus lan Dardanella
Negosiasi antarané Turki lan Ruslan ora nemoni pasarujukan
Wong-wong Turki kang olèh panyengkuyungé Prancis ndheklarasikake perang marang Ruslan
Ruslan menangaké paprangan sagara ing Sinope, Sagara Ireng nalika taun 1853
Inggris lan Prancis kuwatir Ruslan duwé karep njembaraké kakuwasan ing wewengkon Kakaisaran Ottoman
Inggris lan Prancis banjur ngirim armada sagara menyang Sagara Ireng kanggo njaga pasisir Turki
Inggris lan Prancis banjur dadi sekuthuné Turki
Ruslan uga duwé pasulayan karo Prancis, mligi ing urusan dagang lan kaagamaan
Turki duwé rasa kwatir marang pengaruhé Ruslan kang kuwat ing wewengkon Balkan, ya iku ing Moldovia lan Wallachia
Amarga kuwatir marang rencana ekspansi Ruslan, Inggris banjur nggabung karo Prancis kanggo dheklarasikake perang mungsuh Ruslan ing pungkasané sasi Maret 1854
Inggris lan Prancis uga éntuk panyengkuyungé Piedmont-Sardinia lan kanthi pulitik éntuk panyengkuyungé Ostenrik
Pasukan Sakuthu perang karo Ruslan ing Ala River
Nalika wulan Oktober, Sakuthu ngepung Kutha Sebastopol
Ruslan mbales kanthi ngadhepi serangan Brigade Ringan Inggris ing Pertempuran Balaklava, kang diterusake pertempuran ing Inkerman ing wulan November
Pertemuran cacah telu iki dimenangake sekuthu
Sanajan sukses ngrebut manèh wewengkon Sebastopol, sekuthu durung bisa ngrebut wewengkon pelabuhan
Nembé ing taun 1855, Sebastopol bisa direbut sekuthu
Pasukan Ruslan kalah lan mundhur saka Sebastopol
Pasokan logistik lan tambahan wadyabala mandheg amarga ora anané jalur sepur
Prajanjen Paris nalika 30 Maret 1856 mungkasi perang iki.
Cabé lempuyang Jamu cabé lempuyang utawa Cabé puyang iku salah sawijining jamu kang kondhang ing masayarakat Jawa, jamu iki bisa kanggo tamba pegel linu uga bisa ngilangaké cikalen, pegel lan linu-linu ing awak, kalebu rasa pegel ing boyok
Jamu iki kalebu jamu gèndhong
saliyané cabé puyang macemé jamu gèndhong liyané ana jamu kunir asem, jamu sinom, jamu beras kencur, jamu paitan, jamu kunci suruh, jamu kudu laos lan jamu uyup-uyup utawa gepyokan.
Cabé puyang iku kalebu ombèn-ombèn obat tradhisional Jawa kang wis ana kawit jaman biyèn, racikané diturun-temurunaké saka jaman Majapait lan nganti saiki isih diuri-uri, nuli dilestarikaké lan dadi salah sijining kasil saka kabudayan Jawa
Kasiyaté jamu cabé puyang
Jamu cabé puyang iki duwé kasiat kang apik kanggo awak antarané kaya ta: Bahan-bahané jamu cabé puyang
Bahan utama saka jamu cabé puyang yaiku
Cabé jamu lan puyang
ditambah karo bahan liyan, kaya ta temu ireng, temulawak, jaé, kudu, adas pulosari, kunir, mrica, kedhawung, keningar, asem, lan kunci
Bèn supaya legi, bisa ditambahaké karo gula abang utawa gula putih
Bahan jejangkepan liyan, bisa ditambahaké uyah
Cara gawé jamu cabé puyang
Carané nggawé jamu cabé puyang
Musiyum Wayang Sendhang Mas Museum Wayang Sendang Mas ya iku musiyum wayang kang dunungé ana ing kutha Banyumas
Digawé ing 31 Dhésèmber 1983 lan saiki diopeni déning Yayasan Seni Budaya Sendang Mas
Koleksi mligi ya iku wayang-wayang gagrak Banyumasan
Punakawan Bawor dadi koleksi kang utama mergane dadi ciri kas wayang Banyumasan
Saliyané iku ana koleksi benda-benda purbakala kang akèh ditemokna ana ing sajeroning tlatah kabupatèn Banyumas
Jeneng Sendang Mas iku jeneng cekak saka Seni Pedhalangan Banyumas
Dumbo Dumbo iku sawijining filem animasi kang diprodhuksi taun 1941
Film iki wujud filem angka 4 prodhuksi Walt Disney Animation Studios, lan wis dadi salah siji filem animasi klasik Walt Disney
"Dumbo" sepisanan diputer ing biyoskup tanggal 23 Oktober 1941 déning distributor RKO Radio Pictures
Film iki diangkat saka buku carita anak kanthi irah-irahan kang padha karya Helen Aberson lan ilustrasi déning Harold Perl
Tokoh mligi ya iku Jumbo Jr., gajah lanang kang tingkahé kaya manungsa, lan diwènèhi jejuluk Dumbo
Dumbo duwé kuping kang amba kang dadi swiwi kanggo miber
Sajeroning carita, kanca tuhu setyané mung ibuné, lan siji tikus kang jenengé Timothy
Kekancan Dumbo lan Timothy sisan minangka parodi saka gayutan kang ora serasi antara gajah lan tikus
Ibu gajah ing sawijining sirkus kang jenengé Mrs
Jumbo nampa siji bayi gajah kang digawa déning manuk bango
Jumbo mènèhi jeneng bayi gajah iku Jumbo, Jr
pancèn katon anèh amarga kupingé kang amba
Amarga saka iku, dhèwèké diundang Dumbo.
Pasisir Maron Pasisir Maron cekakan saka Marina Kulon, mapan ana ing Semarang kulon sungapaning kali Cilandak ing sagara.#ALIH Pesisir iki bisa ditempuh kanthi rong jalur
Jalur sing pisanan ya iku liwat Papan Anggegana Ahmad Yani lan liwat pomahan Hanoman, nanging luwih kepénak yèn liwat pomahan Hanoman amarga dalan sing liwat papan anggegana isih rupa dalan setapak amba
#ALIH Pasisir Maron iki cocog kanggo bocah-bocah cilik amarga ombaké ora pati gedhé.#ALIH Biasane pesisir lor iku terjal lan akèh watu-watuné kaya ta Pasisir Marina, nanging béda karo Pasisir Maron sing landai lan pasiré akèh
Saliyané kaéndahan pesisir, ing kéné uga bisa wisata kulinèr amarga akèh warung ing pinggir pesisir kaya ta sega gorèng, soto ayam, mi rebus, saté ayam, saté kambing, es degan, lan jagung bakar, nanging sing akèh ya iku saté ayam
Kakuranganing pasisir iki ya iku durung dikelola apik déning pamaréntah
Yèn usum udan dalan aksès menyang pesisir mesti jeblok amarga dalane isih lemah.#ALIH Saliyané iku ya iku kaanan pesisir sing kurang resik isih akèh uwuh dibuwang sembarangan ing pinggir pesisir kususe uwuh tilas wong plesir.#ALIH
Tlaga Sarangan Tlaga Sarangan inggih punika salah satunggiling papan wisata wujud tlaga toya ingkang dumunung wonten ing sangandhaping Gunung Lawu, ugi asring sinebut Tlaga Pasir
Tlaga Sarangan punika kalebet wonten ing wewengkon Kacamatan Plaosan,Kabupatèn Magetan, Jawa Timur
Leresipun inggih wonten ing sukunipun Gunung Lawu
Saking Magetan minggah ndeder kirang langkung 17 km
Manawi saking Tawang Mangu kirang langkung 15 km
Redinipun alus, menggak-menggok, sesawanganipun nengsemaken
Déné nginggilipunpun papan éndah punika kirang langkung 12.287 m saking lumahé sagara
Tlaga punika wiyaripun kirang langkung 30 hektar lan jeronipun 28 métér
“Suhu udara” antawisipun 180 C-250 C
Tlaga Sarangan saged narik kawigaténanipun para wisatawan ngantos atusan èwu saben taunipun
Pramila pihak Dinas Pariwisata sajakipun sengkut mbudidaya amrih Tlaga sarangan saged katingal saya nengsemaken lan narik kawigatén
Tlaga Sarangan ugi gadhah acara saben taun, kados ta labuh sesaji saben Jum’at Pon wulan Ruwah, preinan sekolah ing tengah yaun, Ledug Sura 1 Muharram, lan Pista kembang api ing malem warsa énggal
Wonten ing sakupenging Tlaga sarangan punika wonten kathah papan panginepan
Ugi wonten kios-kios ingkang sadéan manéka warni olèh-olèh utawi cindera mata
Manawi ngersakaken pangunjung saged nitih jaran utawi praon ngubengi Telaga Sarangan punika
Wonten ing Tlaga Sarangan punika kathah fasilitas ing sampun dipunsamaptakaken kados ta, warung makan, pasar wisata, panggènan parkir, langgar, lan taman
Kuliner ingkang khasipun Telaga sarangan inggih punika Sate Truwèlu.
Tugu Muda Tugu Muda Manggèn: tengah persimpangan Jalan Sutomo, Jalan Pandanaran, Jalan Imam Bonjol lan Jalan Soegiyapranoto Ingkang gadhah: Pémda Tingkat I Jawa Tengah Wujud
Tugu Muda gadhah wujud kados lilin wonten nginggil piyambak ingkang gadhah teges semangat juwang para pejuwang kanggé mertahanken kamardikan RI
Ing ngandhapipun suku, wonten relief ingkang nggambaraken sengsaranipun rakyat Indonesia nalika penjajahan Jepang
Minangka tugu ingkang wujudipun “segi lima”
Kaperang dados landasan, awak lan pucuk
Ing sisih ngandhap utawi “landasan” wonten rèlièfipun
Tugu punika dipundamel saking sèla sadaya
Supados damel éndah, wontên ing sakupengipun tugu dipundamel kolam kaliyan taman ingkang éndah
Tugu Muda punika dipundamel kanggé mèngèti prastawa Pertempuran Lima Hari di Semarang”
Nalika tanggal 28 Oktober 1945, Gubernur Jawa Tengah, Mr
Wongsonegoro nyumèlèhaken sèla ingkang sepisanan ingkang sadèrèngipun badhé dipundamel alun-alun
Nanging amargi nalika wulan November 1945 pecah perang nglawan sekuthu lan Jepang, proyèk punika boten dipunlajengaken
Lajeng ing taun 1949, Badan Koordinasi Pemuda Indonesia(BKPI), maringi pamanggih supados nglajengaken yasa Tugu Muda
Nanging amargi dèrèng wonten dana boten saged kalaksanan
Taun 1951, Walikota Semarang, Hadi Soebono Sosro Wedoyo, damel Panitia Tugu Muda
Nanging panggénanipun botên wonten alun-alun kados rencana
Tugu Muda dipun “desain” kaliyan Salim,manawi Relief dipundamel Seniman Hendro
Watu ingkang dipunginakakên saking kali urang lan Paker
Tanggal 10 Novèmber 1951, gubernur Jateng Boediyono nyumèlèhaken watu pisanan lan tanggal 20 Mèi 1953 kaleresan kaliyan dinten Kebangkitan Nasional, Tugu Muda dipunkepyakaken Sukarno, Présidhèn Republik Indonesia
Dumugi sapunika kathah arca wonten ing sakiwa tengenipun Tugu Muda ingkang dipunéwahi, antawisipun damel taman lan kolam.
Kèrsen (') (Jawa: ꦏꦺꦂꦱꦼꦤ꧀, Indonésia: "ceri") ya iku buah cilik kang manis, duwé basa Latin "Muntingia calabura L", ing wewengkon liya uga diarani Talok
Ing sadhéngah papan ing Jakarta, woh iki uga diarani cèri
Jeneng liyané ya iku datiles (Filipina) lan kerukup siam (Malaysia)
Uga misuwur minangka Singapore cherry (Inggris) lan Japanse kers (Walanda) ya iku nagara asal jeneng kèrsen iki
Ing Srilangka, Kersen padatan diawètaké lan digawé selai jam fruit
Ing Mexico, padatan padha didol ing pasar-pasar
Ing Asia Tenggara, woh iki akèh diprangguli ing pinggir dalan, mligi wewengkon kang panas lan garing
Kersen bisa urip ing sadhengah papan ing ngendi waé wit bisa urip
Woh kersen uga disenengi déning kéwan-kéwan kaya lawa (kelelawar) kang jinisé Codot Krawar (Cynopterus brachyotis), manuk Cabai Jawa, lan merbah cerucuk
Saliyané seneng mangan woh kersen, kéwan-kéwan iki uga mèlu nyebaraké winih kersen saèngga kersen bisa urip ing sadhèngah papan
Wit kersen iku ana kang cilik, uga ana kang ngrembuyung gedhé
Sing gedhé bisa nganti 12 mèter
Godhonge tansah ijo royo-royo, ngembang, lan woh saben wektu
Pang-pangé lurus ngrembuyung gawé adhum
Ing pang cilik lan godhongé ana rambut-rambut tipis
Godhong kersen iku miturut struktur duwé balung menyirip, godhongé ora simetris lan pinggiré ora rata alus
Kembangé ya ngrembuyung saben panggonan pojok pang watara 1-5 kembang
Pange dawa, kelamin dua, lan wilangan 5, kelopak berbagi dalam, taju nglancip wujud benang, duwé rambut alus; makutha bertepi rata, bunder ndhog kuwalik, putih tipis, gundhul, lk
Benang sari akèh, 10 nganti 100 iji
Kembang kang mekar kétok metu
Wohé kira-kira gedhéné 1,5 cm
Yèn mateng wernané abang lan legi
100 gram woh kersen ngandhut: Banyu (77,8 g, Protein (0,324 g), Lemak (1,56 g), Serat (4,6 g), Kalsium (124,6 mg), Fosfor (84,0 mg), Zat besi (1,18 mg), Karotin (0,019 mg) , Vitamin B1 (Tiamin) (0,065 mg), Riboflavin (0,037 mg), Niacin (0,554 mg), lan Vitamin C (Ascorbic Acid atau antioksidan) (80,5 mg)
Cara nggawe Obat saka Godhong Kersen
50 – 100 g godhong kersen dikumbah lan digodhog nganggo 1 liter banyu nganti separone
diombe sadina kaping pindho
yèn nggawe obate nganggo ekstrak godhong garing, 2 – 5 g dicampur 200 ml banyu anget.
Sawo kecik Sawo kecik (Manilkara Kauki) utawa uga bisa diarani sawo Jawa, iku sawijining woh-wohan sing akèh tinemu ing Tanah Jawa
Sawo kecik bisa dimanfaatké kanggo tuwuhan hias ing plataran lan uga bisa kanggo adhem-adheman ing pekarangan
Kayu Sawo kecik apik banget lan dhapuré kang atos tur kuwat ndadèkaké kayuné apik kanggo bahan yasan lan kanggo ukiran
Sawo kecik miturut filosofi Jawa digandèngcènèngké sarwa becik (Serba Baik)
Ing Yogyakarta, bisa didadèkaké pratandha yèn sing nandur sawo kecik ya iku para abdi dalem kraton
Woh Sawo Kecik diremeni para putri karaton amarga sawo kecik bisa kanggo wewangian alami para putri karaton
Yèn dhahar woh iki, keringat, ambegane bisa dadi seger
* Tuwuhan sawo kecik duwé titikan: * Dhuwuré tuwuhan sawo kecik bisa nganti 15-25 mètèr * Nduwèni godhong akèh lan isih bisa urip nalika mangsa katiga * Woh sawo kecik dhapuré bunder (bulat telur utawa bulat telur sungsang), ukurané cilik kira-kira 3.7 cm * Woh Sawo Kecik duwé kulit ari kanggo bungkusan kang tipis banget nanging gampang diuncèki
* Woh sawo kecik yèn mateng rasané legi, nanging ana uga kang rasané rada sepet
Klasifikasi èlmiah sawo kecik ya iku: Kingdom: Plantae; Subkingdom: Tracheobionta; Super Divisi: Spermatophyta; Divisi: Magnoliophyta; Kelas: Magnoliopsida; Sub Kelas: Dilleniidae; Ordo: Ebenales; Famili: Sapotaceae; Genus: Manilkara; Spesies: Manilkara kauki; Sinonim; Mimusops kauki, Manilkara kaukii
Lonthong tuyuhan Lonthong Tuyuhan kalebu salah siwijining panganan kang kas saka Kabupatèn Rembang
Diwènèhi jeneng lonthong tuyuhan amarga sing gawé lan sing dodolan lonthong tuyuhan iku saka Désa Tuyuhan Kacamatan Pancur
Panganan kas lonthong tuyuhan iku awujud lonthong kanthi sayur santen rada pedhes kang ana rasa kemiri, jinten, lan bawang, sarta pitik kampung kang wis diiris-iris komplit nganggo jeroan lan témpé
Luwih "unik" manèh, kabèh wong-wong sing dodolan lonthong tuyuhan nganggo angkring saka pring lan penjalin kang nganggo lampu teplok sing digawé saka gedebog gedhang
Lumrahé kulinèr lonthong tuyuhan iki dijajakake ing komplèk warung Lonthong Tuyuhan ing Désa Tuyuhan (punjéré), Pujasera Désa Ringin, Pujasera dukuh Pèrèng Désa Jeruk, trotoar kidul masjid Jami' Lasem, lan ing adicara-adicara Sedekah Bumi
Cara masak Lonthong Tuyuhan iki mèh padha karo masak "opor ayam" biyasa
Bumbu-bumbu sing digunakaké, ya iku brambang, bawang, laos, kemiri, ketumbar, kencur, pala, lan kunir
Supaya rasané kas, bumbu-bumbu mau ditambahi lombok abang lan jaé "ditumis" nganti alum
Kanggo nambah "aroma", uga diwènèhi godhong salam lan serai
Carané nggawé Lonthong Tuyuhan
½ buntut pitik kampung, potong 4 pérangan, 4 buah ati pitik, 4 buah rempela pitik, 4 buah lontong, 3 buah lombok abang diiris tipis, 1 lembar godhong salam, 1 watang serai, 1 séndhok uyah, 750 ml santen èncèr saka ½ glondhong klapa, 500 ml santen kenthel saka 1 butir krambil, 2 séndok lenga, Bumbuné
12 siyung brambang, 6 siyung bawang, 7 buah lombok abang, 2 cm laos, 5 butir kemiri, serai, 1 séndhok tèh ketumbar, ¼ séndhok tèh jinten, 2 cm kencur, ½ séndhok tèh pala, 2 cm kunir, 2 cm jaé
Panasna lenga banjur tumis lombok abang nganti alum, tambahna bumbu kang wis diuleg nganti alus, tambahna serai nganti tekan ambuné wangi, campurna ati lan rempela, dimasak nganti ganti warna, campurna santen lan masak pitiké nganti mateng, sawisé iku wènèhi santen kenthel, banjur digodhog nganti tekan umub
Lonthong tuyuhan wis kasedhiya disuguhaké.
Cornelis de Houtman Cornelis de Houtman (Gouda, 2 April 1565 - Acèh, 1 September 1599), sadhèrèkipun Frederik de Houtman, punika satunggiling panjlajah Walanda ingkang manggihaken jalur pelayaran saking Éropah dhumateng Indonesia lan kasil miwiti perdagangan bumbon crakèn kanggé Walanda
Kala samanten Krajan Portugis gadhah monopoli dhumateng perdagangan kasebat, lan lelampahan de Houtman punika kamenangan simbolis kanggé pihak Walanda, sanadyan lelampahan kasebat sajatosipun dumados boten saé
Ing taun 1592 de Houtman dikirim déning pedagang Walanda menyang Lisboa(Lisabon) kanggo nemokaké informasi babagan pulo-pulo bumbon crakèn ing tlatah wetan adoh, de Houtman mbutuhaké wektu 2 taun kanggo ngumpulaké informasi sing lengkap babagan pulo-pulo iku
Sawisé iku saka informasi sing dikumpulaké déning de Houtman para pedagang Walanda nggawé kongsi dagang sing di jenengi Compagnie van verre te Amsterdam lan menyang pelayaran ing tanggal 2 april 1595 kanggo nggolèki pulo-pulo bumbon crakèn ing tlatah wétan adoh
Ing wulan juni taun 1596 de Houtman tekan pelabuhan banten, banjur dhèwèké ketemu karo sultan banten lan nggawé prajanjèn dagang bumbon crakèn
Sawisé iku de Houtman mbanjuraké pelayaran mengètan tekan madura, lan pulo bali, nalika tekan pulo bali de Houtman ngrasa wis cukup pelayarané mula ora mbanjuraké pelayaran tekan tlatah maluku
Dhèwèké mutusaké langsung mulih ing Walanda.
Frederick de Houtman Frederick de Houtman (Gouda, 1571 — Alkmaar, 21 Oktober 1627) punika satunggiling panjlajah Walandi ingkang "berlayar" liwat pasisir kilèn Australia salebetipun lelampahan nuju Sunda Kelapa
Panjenenganipun mbiyantu sesami navigator Walandi, Pieter Dirkszoon Keyser salebetipun pangamatan astronomi salaminipun èkspèdisi sepindhaipun dhumateng Hindia Wétan taun 1595-1597
Ing èkspèdisi-èkspèdisi salajengipun, panjenenganipun nambahaken langkung lanjut pratélan lintang-lintang ingkang sampun dipunamati déning Keyser
Kekalihipun dipunakeni minangka pamanggih 12 rasi ing ngandhap punika
Panjenenganipun punika rakanipun Cornelis de Houtman ingkang kaperjaya nalika èkspèdisi kaping kalihipun taun 1599
Frederick dipunkunjarakaken déning Sultan Acèh, nanging mupangataken wekdal kalih taun ing pakunjaran kanthi sinau basa Melayu lokal lan nglampahaken pangamatan astronomis
Nalika taun 1603, sasampunipun kunduripun dhumateng Walandi, Frederick nerbitaken pangamatan lintangipun ing lampiran kamus basa Malayu lan Madagaskar ("Spraeck ende woordboeck inde Maleysche ende Madagaskarsche talen") damelanipun
Nalika taun 1619 panjenenganipun ingkang wonten ing kapal VOC, "Dordrecht", lan Jacob d'Edel, ing kapal VOC sansipun, "Amsterdam", mriksani daratan ing pasisir Australia caket Perth sapunika, ingkang kekalihipun sebat "D'Edelsland"
Sasampunipun "berlayar" sadawanipun pasisir ngalèr, panjenenganipun manggihi lan ngéndhani saklompok beting, ingkang salajengéipun dipunsebat minangka Houtman Abrolhos
Houtman lajeng damel pandaratan ing laladan ingkang dipuntepangi minangka "Eendrachtsland" ingkang sadèrèngèipun sampun kapanggih dning panjlajah Dirck Hartog.
Haile Selassie Haile Selassie I (Ge'ez: ኃይለ፡ ሥላሴ, "Kakiyatan Tritunggal"; #ALIH), miyos minangka Tafari Makonnen, inggih punika kaisar Ethiopia wiwit taun 1930 dumugi taun 1974
Haile Selassie punika figur wigatos salebetipun sajarah Ethiopia lan Afrika
Nalika obahan Rastafari, ingkang gadhah mayuta-yuta penndhèrèk ing saindhenging donya, panjenenganipun dipunanggep minangka simbol religius inkarnasi Gusti.
Anggraini Anggraeni utawa diarani Dèwi Anggraini iku paraga wayang kulit kang dadi garwané Prabu Ekalaya/ Palgunadi, Raja Nagara Paranggelung
Dewi Anggraini iku putri widodari Warsiki, ora gumun yèn dhèwèké ayu
Prabu Ékalaya duwé kemahiran bisa manah, sing dadi guruné asmané Guru Dorna
Dèwi Anggraini duwé sipat lan watak setya marang garwa, apikan, loma, sabar, lan jatmika ing budi
Dewi Anggraini bisa narik perhatiane Arjuna sing lagi sinau manah, lan pungkasane Arjuna kepéngin ngawini Dewi Anggraini.
Warung kucing Warung Kucing iki warung kang akrab tumrapé masyarakat Joglosemar (Jogja, Sala, Semarang) mligi masarakat cilik
Ing Semarang warung iki dijenengi "Warung Kucingan", ing Jogja dijenengi "Angkringan," lan ing Sala dijenengi "Hik"
Warung iki awujud warung cilik nganggo lampu temaram
Lumrahé kanggo kumpul-kumpul lan menu andalané ya iku sega kucing
Sega kucing iku sega sekepel lan lawuhé uga sithik
Lawuh sega kucing iku manéka warna kaya ta, sambel teri, pindang, ayam, lan liya-liyané